smcproject/ml-wiki-sentences huggingface dataset:
സങ്കടത്തിൽ നിന്ന് കരകയറാൻ കഴിയുന്നില്ലെങ്കിലും, ടീമിന്റെ സെമി-ഫൈനൽ ദിനചര്യയുടെ കേന്ദ്രബിന്ദുവായി ഷൈന മാറുന്നു, അതിൽ അവർ തങ്ങളുടെ സുഹൃത്തിന്റെ നഷ്ടം പ്രകടിപ്പിക്കുകയും പ്രേക്ഷകരെ കണ്ണീരിലാഴ്ത്തുകയും ചെയ്യുന്നു.
ചന്തുവിനെ സംസ്കരിക്കാൻ ടീമും സമൂഹവും ഒത്തുചേരുന്നു, ചന്തുവിന്റെ ഓർമ്മയ്ക്കായി മത്സരത്തിൽ തുടരാൻ DDR തീരുമാനിക്കുന്നു.
ഫൈനലിൽ, ജഹാംഗീർ ഒരു വൃത്തികെട്ട തന്ത്രം വലിക്കുന്നു: അവന്റെ വിവരദാതാവായ മയൂർ (ഡിഡിആറിലെ ഒരു അവതാരകനാണ്, പക്ഷേ, ജെഡിസിയിൽ ഒരു പ്രധാന വേഷം ജഹാംഗീറിന്റെ വാഗ്ദാനത്താൽ പ്രലോഭിപ്പിച്ച് പ്രതിപക്ഷത്തിന് വിവരങ്ങൾ നൽകാൻ തുടങ്ങി) ഡിഡിആറിന്റെ നൃത്തവും പ്രകടന ആശയവും പകർത്താൻ ജെഡിസിയുടെ നർത്തകരെ നയിക്കുന്നു.
തോൽവിയെ അഭിമുഖീകരിച്ച്, ഗണപതിയെ അടിസ്ഥാനമാക്കി DDR ഒരു പുതിയ ദിനചര്യ രൂപപ്പെടുത്തുന്നു.
അവരുടെ ഹൃദയംഗമവും സ്വതസിദ്ധവുമായ പ്രകടനം, തണുത്ത മനസ്സുള്ള ജഹാംഗീറിനെ വിഷ്ണുവുമായുള്ള പഴയ സൗഹൃദത്തെ ഓർമ്മിപ്പിക്കുന്നു, എന്തുകൊണ്ടാണ് അവർ ആദ്യം ജെഡിസി ആരംഭിച്ചത്, അവൻ വിനയാന്വിതനായി.
ഡിഡിആർ ക്രൂവിന് ഇടിമുഴക്കമുള്ള കരഘോഷവും മത്സരത്തിലെ വിജയവും സമ്മാനിക്കുന്നു.
അഭിനേതാക്കൾ പ്രഭു ദേവ - വിഷ്ണു ഗണേഷ് ആചാര്യ - ഗോപി കെ കെ മേനോൻ - ജഹാംഗീർ ഖാൻ സൽമാൻ യൂസഫ് ഖാൻ - റോക്കി ധർമ്മേഷ് യേലണ്ടെ - ദനീഷ് "ഡി" ലോറൻ ഗോട്ലീബ് - റിയ പുനിത് പഥക് - ചന്തു നൂറിൻ ഷാ - ഷൈന വൃശാലി ചവാൻ - വൃശാവി ഭാവന ഖന്ധുജ - ഭാവന പോൾസൺ തോമസ് - പൗളി പ്രിൻസ് ആർ ഗുപ്ത - ബിസ്ക്കറ്റ് മയൂരേഷ് വാഡ്കർ - മയൂർ തുഷാർ കാലിയ - ജെഡിസി നർതകൻ രാഹുൽ ഷെട്ടി - രാഹുൽ സുശാന്ത് പൂജാരി - സൂഷി മിലിന്ദ് വാഘ് - ഖുരേഷി പങ്കജ് ത്രിപാഠി - വർധ ഭായ് മരിയോ ഫെർണാണ്ടോ അഗ്യുലേര - ക്രിസ് സാജൻ സിംഗ് മോഹേന സിംഗ് - നർത്തകി കിഷോർ അമൻ ഷെട്ടി കരിശ്മ ചവാൻ ജയന്ത് ഗഡേക്കർ - പോലിസ് സരോജ് ഖാൻ റെമോ ഡിസൂസ മനീഷ് പോൾ പ്രയാസ് ചൗധരി -ഘുംഗ്രൂ സഞ്ജയ് ഗുർബക്സാനി - ചാനൽ ഹെഡ് അവലംബം 1 2 1 2 ↑ Remo's dream comes true, AnyBody Can Dance goes on the floor zeenews.india.com ↑ ABCD – AnyBody can Dance by Remo D'souza Archived 15 April 2012 at the Wayback Machine .
DanceIndiaDance.in ↑
എബുബ് ന്വാഗ്ബോ ഇംഗ്ലീഷ് വിലാസം https://ml.wikipedia.org/wiki/Ebube_Nwagbo
ഒരു നൈജീരിയൻ അഭിനേത്രിയും ഒരു സംരംഭകയുമാണ് എബുബ് നവാഗ്ബോ സ്വകാര്യ ജീവിതം
കിഴക്കൻ നൈജീരിയയിലെ അനംബ്ര സംസ്ഥാനത്തിലെ അഗ്വാട്ട ലോക്കൽ ഗവൺമെന്റ് ഏരിയയിലെ ഉമുച്ചു എന്ന പട്ടണത്തിൽ നിന്നുള്ളയാളാണ് ന്വാഗ്ബോ എന്നാൽ ഡെൽറ്റ സ്റ്റേറ്റിലെ വാരിയിലാണ് വളർന്നത്.
അവരുടെ മാതാപിതാക്കളുടെ ആറ് മക്കളിൽ ആദ്യത്തേതാണ് അവർ.
ഞാൻഡി അസികിവെ സർവകലാശാലയിൽ നിന്ന് അവർ മാസ് കമ്മ്യൂണിക്കേഷൻ പഠിച്ചു.
2003-ൽ 20-ാം വയസ്സിൽ അവർ അഭിനയം തുടങ്ങി.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് എബുബ് ന്വാഗ്ബോ
എബെലെ ഒഫുന്നിയമക ഒകെകെ ഇംഗ്ലീഷ് വിലാസം https://ml.wikipedia.org/wiki/Ebele_Ofunneamaka_Okeke
നൈജീരിയൻ സിവിൽ എഞ്ചിനീയറും മുൻ നൈജീരിയൻ സിവിൽ സർവീസ് മേധാവിയുമാണ് എബെലെ ഒഫുന്നിയമക ഒകെകെ CFR, OON (ജനനം: 14, ജൂൺ 1948) ജീവിതവും കരിയറും
1948 ജൂൺ 14 ന് നൈജീരിയയിലെ അനാംബ്ര സ്റ്റേറ്റിലെ ന്യൂവി നോർത്തിൽ ജനിച്ചു.
പോർട്ട് ഹാർ‌കോർട്ടിലെ എലെലെൻവൊ ആർച്ച്ഡീക്കൺ ക്രോതർ മെമ്മോറിയൽ ഗേൾസ് സ്കൂളിൽ സെക്കൻഡറി വിദ്യാഭ്യാസം നേടി.
1965-ൽ അവിടെ നിന്ന് വെസ്റ്റ് ആഫ്രിക്കൻ സ്കൂൾ സർട്ടിഫിക്കറ്റ് (WASC) നേടി.
ഇംഗ്ലണ്ടിലെ സതാംപ്ടൺ സർവകലാശാലയിൽ ചേരുകയും അവിടെ നിന്ന് സിവിൽ എഞ്ചിനീയറിംഗിൽ സയൻസ് ബിരുദം (ബിഎസ്‌സി) നേടി.
ലോഫ്ബറോ സർവകലാശാലയിൽ നിന്ന് ഭൂഗർഭജലത്തിൽ ബിരുദാനന്തര ബിരുദ ഡിപ്ലോമ (പിജിഡി) നേടിയിട്ടുണ്ട്.
1979-ൽ ലണ്ടൻ യൂണിവേഴ്‌സിറ്റി കോളേജിൽ നിന്ന് ഹൈഡ്രോളജി , ഹൈഡ്രോജിയോളജി എന്നിവയിൽ ബിരുദാനന്തര ബിരുദവും നേടി.
2001-ൽ എൻ‌സുക്കയിലെ നൈജീരിയ സർവകലാശാലയിൽ നിന്ന് മാസ്റ്റർ ഓഫ് ബിസിനസ് അഡ്മിനിസ്ട്രേഷൻ, എം‌ബി‌എ ബിരുദം നേടാൻ നൈജീരിയയിലേക്ക് മടങ്ങി.
2007 മാർച്ചിൽ, മിനിസ്ട്രി ഓഫ് വാട്ടർറിസോഴ്സിന്റെ സ്ഥിരം സെക്രട്ടറിയായി.
മാസങ്ങളുടെ സേവനത്തിനുശേഷം, നൈജീരിയൻ സിവിൽ സർവീസിന്റെ തലവനായി.
നൈജീരിയയുടെ ചരിത്രത്തിൽ നിന്ന് ആ പദവിയിൽ സേവനമനുഷ്ഠിച്ച ആദ്യ വനിതയായി.
2008 വരെ നൈജീരിയൻ സിവിൽ സർവീസിൽ നിന്ന് വിരമിക്കുന്നതുവരെ അവർ ഈ പദവി വഹിച്ചിരുന്നു.
നൈജീരിയയിലെ എഞ്ചിനീയറിംഗ് വികസനത്തിന് വളരെയധികം സംഭാവന നൽകിയ നൈജീരിയൻ സിവിൽ എഞ്ചിനീയർമാരിൽ ഒരാളാണ് അവർ.
ഓഫ് പ്രൊഫഷണൽ വുമൺ എഞ്ചിനീയേഴ്സ് ഓഫ് നൈജീരിയ യുടെ (APWEN) അബുജ ചാപ്റ്റർ അവർ സ്ഥാപിച്ചു.
2014 ലെ നൈജീരിയയിലെ ദേശീയ സമ്മേളനത്തിൽ വിരമിച്ച സിവിൽ സർവീസുകളെ പ്രതിനിധീകരിച്ച ആറ് പ്രതിനിധികളിൽ ഒരാളായിരുന്നു അവർ.
ബഹുമതികളും അവാർഡുകളും അവർ സ്വീകരിച്ചവയിൽ ഇവ ഉൾപ്പെടുന്നു: CFR (2006) OON ഫെലോഷിപ്പുകൾ നൈജീരിയ സൊസൈറ്റി ഓഫ് എഞ്ചിനീയേഴ്സിന്റെ ഫെലോ നൈജീരിയയിലെ കൗൺസിൽ ഫോർ റെഗുലേഷൻ ഓഫ് എഞ്ചിനീയറിംഗ് അംഗം (COREN) അവലംബം
എബൊണൈറ്റ് ഇംഗ്ലീഷ് വിലാസം https://ml.wikipedia.org/wiki/Ebonite
സ്വാഭാവിക റബ്ബറും സൾഫറുമായുളള സങ്കീർണ്ണമായ രാസപ്രക്രിയയുടെ അന്തിമ ഉത്പന്നമാണ് എബോണൈറ്റ് .
ഉറപ്പും കാഠിന്യവുമേറിയ ഈ രാസപദാർത്ഥത്തിൽ 30 ശതമാനത്തിലേറെയാണ്  സൾഫറടങ്ങിയിട്ടുളളത്.
ആദ്യ കാലങ്ങളിൽ എബണി മരത്തിനു പകരമായി ഉപയോഗിച്ചിരുന്നതിനാലാണ് എബൊണൈറ്റ് എന്ന പേരു വന്നത്.
പോളി ഐസോപ്രീനിലെ അപൂരിത ബോണ്ടുകളിലൂടെയാണ് സൾഫർ തന്മാത്രകൾ ശൃംഖലകളെ തലങ്ങും വിലങ്ങും കൂട്ടിക്കെട്ടുന്നത്.
സൾഫറിൻറെ തോതും അതുമൂലം കെട്ടുകളുടെ എണ്ണവും വർദ്ധിക്കുന്നതോടെ റബ്ബറിൻറെ ഇലാസ്തികത പൂർണ്ണമായും നഷ്ടപ്പെടുന്നു.
"Vulcanization curve" showing the increase in viscosity of the polymeric material during crosslinking.
The steepness of the curve is strongly affected by the nature of the accelerators and other additives.
കാർബൺ ബ്ലാക്കോ ഉരച്ചു പൊടിയാക്കിയ എബോണൈറ്റ് തന്നെയോ ആണ് ഫില്ലറായി ഉപയോഗിക്കാറ്.
വൈദ്യുതി, താപം രാസപദാർത്ഥങ്ങൾ ഇവയൊന്നും തന്നെ എബൊണൈറ്റിൽ ഒരു മാറ്റവും വരുത്തുന്നില്ല.
തടിയേയെന്നപോലെ എബോണൈറ്റും പണിയായുധങ്ങളോ, യന്ത്രങ്ങളോ ഉപയോഗിച്ച് നിഷ്പ്രയാസം രൂപപ്പെടുത്തുകയും മിനുസപ്പെടുത്തുകയും ചെയ്യാം.
Rubber ball obtained from a vulcanization process
ബൌളിംഗ് പന്തുകൾ എബോണൈറ്റ് കൊണ്ടാണുണ്ടാക്കുന്നത്.
എബിസി ബാങ്ക് (ഉഗാണ്ട)
എബിസി ബാങ്ക് (ഉഗാണ്ട) , എന്നതിന്റെ മുഴുവൻ പേര് എബിസി  കാപ്പിറ്റൽ ബാങ്ക് ഉഗാണ്ട  ലിമിറ്റഡ് എന്നാണ്.
ഉഗാണ്ടയിലെ ബാങ്ക് ഓഫ് ഉഗാണ്ട യുടെ ലൈസൻസോടെ പ്രവർത്തിക്കുന്ന ഒരു വാണിജ്യ ബാങ്കാണ്.
വിഹഗ വീക്ഷണം
ബാങ്ക് വലിയ കോർപ്പറേഷനുകൾക്ക് ബാങ്കിങ് സേവനങ്ങൾ കൊടുക്കുന്നു, ചെറിയ-മദ്ധ്യ വ്യവസായങ്ങൾ (SME), അതേപോലെ വ്യക്തികൾക്കും.2015 ഡിസംബറിൽ ബാങ്കിന്റെ ആകെ ആസ്തി ഏകദേശം  UGX:49.6 ഖർവി (billion), ഓഹരിഉടമകളുടെ കൈയിലുള്ള ഓഹരുകൾ ഏകദേശം UGX:28.61 ഖർവി (billion)യുമാണ്.
എബോളാവൈറസ് (ജീനസ്) ഇംഗ്ലീഷ് വിലാസം https://ml.wikipedia.org/wiki/Ebola_virus
Phylogenetic tree comparing ebolaviruses and marburgviruses.
Numbers indicate percent confidence of branches.
മോണോനെഗാവിറെയിൽസ് (Mononegavirales) എന്ന ഓർഡറിൽ ഉൾപ്പെടുന്ന ഫിലോവിറിഡേ (Filoviridae) എന്ന കുടുംബത്തിൽപ്പെടുന്ന ഒരു വൈറൽ ടാക്സോൺ അഥവാ വൈറസ് വർഗ്ഗീകരണതലമാണ് എബോളാവൈറസ് ജീനസ് .
ഇതിലുൾപ്പെടുന്ന അംഗങ്ങൾ എബോളവൈറസുകൾ എന്നറിയപ്പെടുന്നു.
തിരിച്ചറിഞ്ഞിട്ടുള്ള അഞ്ചിനം വൈറസ് സ്പീഷീസുകൾക്ക് അവയെ കണ്ടെത്തിയ പ്രദേശമനുസരിച്ച് പേരിട്ടിരിക്കുന്നു.
ബന്ദിബുഗ്യോ എബോളാ വൈറസ് (Bundibugyo ebolavirus), റെസ്റ്റോൺ എബോളാ വൈറസ് (Reston ebolavirus), സുഡാൻ എബോളാ വൈറസ് (Sudan ebolavirus), ടായ് ഫോറസ്റ്റ് എബോളാ വൈറസ് (Taï Forest ebolavirus), സെയർ എബോളാ വൈറസ് (Zaire ebolavirus) എന്നിവയാണവ.
എബോളാവൈറസ് ജീനസ്
എബോളാവൈറസ് ജീനസ്സിലെ ഓരോ സ്പീഷീസിനും ഓരോ വൈറസ് അംഗങ്ങളുണ്ട്.
റെസ്റ്റോൺ ഒഴികെ ബാക്കിയുള്ള എബോളാ വൈറസുകളെല്ലാം മനുഷ്യരിൽ എബോള വൈറസ് രോഗം (Ebola virus disease (EVD)) ഉണ്ടാക്കുന്നു.
രക്തക്കുഴൽ പൊട്ടി, രക്തപ്രവാഹം സൃഷ്ടിക്കുന്ന ഒരിനം അപകടകരമായ പനിയാണിത്.
മറ്റ് പ്രൈമേറ്റുകളിലാണ് റെസ്റ്റോൺ വൈറസ് ഈ രോഗമുണ്ടാക്കുന്നത്.
എബോളാവൈറസുകളിൽ ഏറ്റവും മാരകം സെയർ എബോളാ വൈറസ് ആണ്.
1976 ജൂൺ മാസത്തിൽ ദക്ഷിണസുഡാനിലും ആഗസ്തിൽ സെയറിലും എബോളാ വൈറസ് ഡിസീസ് പടർന്നപ്പോഴാണ് ഈ രോഗത്തെക്കുറിച്ച് ആദ്യമായി ധാരണ രൂപപ്പെടുന്നത്.
സെയറിലെ എബോളാനദിയുടെ പേരിലാണ് ഈ വൈറസ് നാമകരണം ചെയ്യപ്പെട്ടിരിക്കുന്നത്.
ഇന്നത് ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലാണ് .
എബോളാവൈറസ് എന്ന ജീനസ്സിലെ സവിശേഷ സ്പീഷീസുകൾ സെയർ എബോളാവൈറസ് (Zaire ebolavirus (ZEBOV)
സെയ‍വൈറസ് എന്നും അറിയപ്പെടുന്നു.
ഏറ്റവും കൂടുതൽ മരണം വിതയ്ക്കുന്ന വൈറസാണിത്.
യാംബുക്കുവിൽ 1976 ആഗസ്റ്റ് 26 ന് ആദ്യമായി ഈ വൈറസിന്റെ ആക്രമണം കണ്ടെത്തി.
മബലോ ലൊക്കേല എന്ന സ്കൂൾ ടീച്ചർക്കാണിത് ആദ്യമായി റിപ്പോർട്ട് ചെയ്തത്.
മലമ്പനിയ്ക്ക് തുല്യമായ രോഗലക്ഷണങ്ങളാണിതിനുള്ളത്.
അണുവിമുക്തമാക്കാത്ത സൂചിയുടെ ഉപയോഗവും അടുത്ത സമ്പർക്കവുമാണ് രോഗവ്യാപനത്തിന് ഹേതു.
ദക്ഷിണാഫ്രിക്കയിലെ 2014 ലെ രോഗവ്യാപനത്തിന് സെയർ എബോളാവൈറസായിരുന്നു കാരണം.
സുഡാൻ എബോളാവൈറസ് (Sudan ebolavirus (SUDV))
1976 ലാണ് ഈ വൈറസിനെക്കുറിച്ച് ആദ്യമായി റിപ്പോർട്ട് ചെയ്തത്.
സുഡാനിലെ നസാരയിലെ പഞ്ഞി ഫാക്ടറി തൊഴിലാളികളിലാണ് ഇതാദ്യം കണ്ടെത്തിയത്.
ആഗസ്ത് 2014 ന് കോംഗോയിലെ ഡിജേറായിൽ പതിമൂന്ന് പേരിലെ രോഗവ്യാപനം റിപ്പോർട്ടുചെയ്തു.
റെസ്റ്റോൺ എബോളാവൈറസ് (Reston ebolavirus (RESTV))
1989 ൽ കോവാൻസിലെ ഹാസിൽട്ടണ് ലബോറട്ടറീസിൽ ഞണ്ടിനെ ഭക്ഷിക്കുന്ന കുരങ്ങിനങ്ങളിൽ സിമിയൻ ഹെമറേജിക് ഫീവർ വൈറസിന്റെ ബാധയുണ്ടായപ്പോഴാണ് ഈ വൈറസിനെയും കണ്ടെത്തിയത്.
വിർജീനിയയിലെ റെസ്റ്റോണിൽ ആദ്യരോഗബാധ റിപ്പോർട്ടുചെയ്യപ്പെട്ടശേഷം ഇറ്റലി, പെൻസിൽവാനിയ എന്നിവിടങ്ങളിലെ പ്രൈമേറ്റല്ലാത്ത ജീവികളിലും വൈറസിനെ കണ്ടെത്തി.
ടായ് ഫോറസ്റ്റ് എബോളാവൈറസ് (Taï Forest ebolavirus (TAFV))
ആഫ്രിക്കയിലെ ടായ് വനങ്ങളിൽ 1994 ൽ ചിമ്പാൻസികളിലാണ് ഇവയെ ആദ്യമായി കണ്ടെത്തുന്നത്.
തന്മാത്രാപഠനങ്ങളിലൂടെ നിരവധി ചിമ്പാൻസികളിൽ ഈ വൈറസിനെ കണ്ടെത്തി.
ബന്ദിബുഗ്യോ എബോളാവൈറസ് (Bundibugyo ebolavirus (BDBV))
2007 നവംബർ 24 ന് ഉഗാണ്ട ആരോഗ്യവകുപ്പ് ബന്ദിബുഗ്യോ ജില്ലയിൽ ഈ വൈറസിനെ കണ്ടെത്തി.
അമേരിക്കൻ നാഷണൽ റഫറൻസ് ലബോറട്ടറിയും ലോകാരോഗ്യസംഘടനയും വൈറസിനെ സ്ഥിരീകരിച്ചു.
Genus Ebolavirus : species and viruses Species name (Abbreviation) Virus common name (Abbreviation) Bundibugyo ebolavirus (BEBOV) Bundibugyo virus (BDBV) Reston ebolavirus (REBOV) Reston virus (RESTV) Sudan ebolavirus (SEBOV) Sudan virus (SUDV) Taï Forest ebolavirus (TEBOV; previously CIEBOV) Taï Forest virus (TAFV) Zaire ebolavirus (ZEBOV) Ebola virus (EBOV) അവലംബം പുറത്തേയ്ക്കുള്ള കണ്ണികൾ ICTV Files and Discussions — Discussion forum and file distribution for the International Committee on Taxonomy of Viruses Archived 2011-10-07 at the Wayback Machine .
Genomic data on Ebola virus isolates and other members of the Filoviridae family ViralZone: Ebola-like viruses – Virological repository from the Swiss Institute of Bioinformatics Virus Pathogen Resource: Ebola Portal - Genomic and other research data about Ebola and other human pathogenic viruses U.C. Santa Cruz Ebola genome browser The Ebola Virus Archived 2014-11-01 at the Wayback Machine .
3D model of the Ebola virus, prepared by Visual Science, Moscow.
FILOVIR — scientific resources for research on filoviruses Archived 2020-07-30 at the Wayback Machine .
കമല സൊഹോനി ഇംഗ്ലീഷ് വിലാസം https://ml.wikipedia.org/wiki/Kamala_Sohonie
ഇന്ത്യൻ ബയോകെമിസ്റ്റും 1939-ൽ സയന്റിഫിക് ഡിസിപ്ലിനിൽ ഡോകടറേറ്റ് നേടിയ ആദ്യ ഇന്ത്യൻ വനിതയായിരുന്നു കമല സൊഹോനി .
അവരുടെ പ്രവർത്തനങ്ങളെ ബാംഗ്ലൂരിലെ ഇന്ത്യൻ ഇൻസ്റ്റ്യൂട്ട് ഓഫ് സയൻസ് അംഗീകരിച്ചിരുന്നു.
ഇന്ത്യയിലെ ജനസംഖ്യയിലെ വളരെ പാവപ്പെട്ട ജനങ്ങൾ ഉപയോഗിക്കുന്ന ആഹാരസാധനങ്ങളിലും, നെല്ലിലുമുള്ള ജീവകങ്ങളെക്കുറിച്ചും പോഷക ഗുണനിലവാരത്തെക്കുറിച്ചുമായിരുന്നു ഗവേഷണം നടത്തിയിരുന്നത്.
കമലയുടെ പ്രവർത്തനങ്ങളെക്കണ്ട അപ്പോഴത്തെ രാഷ്ട്രപതി ഡോ. രാജേന്ദ്രപ്രസാദിന്റെ നിർദ്ദേശപ്രകാരം പാം എക്സ്ട്രാക്ടായ നീര യുടെ പോഷകഗുണത്തെക്കുറിച്ച് ഗവേഷണം നടത്തി.
ഈ പ്രവർത്തനത്തിന് രാഷ്ട്രപതിയിൽ നിന്ന് അവാർഡ് ലഭിക്കുകയുണ്ടായി.
കമല സൊഹോനി 1912 -ൽ മധ്യപ്രദേശിലെ ഇൻഡോറിലാണ് ജനിച്ചത്.
അവളുടെ അച്ഛനായ നാരായണറാവു ഭഗവത്, അമ്മാവനായ മാധവറാവോ ഭഗവത് എന്നിവർ ബാംഗ്ലൂരിലെ റ്റാറ്റാ ഇൻസ്റ്റിറ്റ്യൂട്ട് ഓഫ് സയൻസിലെ രസതന്ത്രജ്ഞരായിരുന്നു.
ആ പാരമ്പര്യം അനുസരിച്ച് കമലയും ബോംബെ സർവ്വകലാശാലയിൽ നിന്ന് 1933 -ൽ ഭൗതികശാസ്ത്രത്തിലും രസതന്ത്രത്തിലും ബിരുദമെടുത്തു.
ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ റിസേർച്ച് ഫെല്ലോയ്ക്ക് അപേക്ഷിച്ചു.
പക്ഷെ അവളുടെ അപേക്ഷ നിരസിക്കപ്പെട്ടു.
ഡയറക്ടറും നോബൽ ലോറേറ്റുമായ സി. വി. രാമൻ ഗവേഷണം നടത്താൻ സ്ത്രീകളെ പരിഗണിച്ചിരുന്നില്ല.
സി. വി. രാമന്റെ ഓഫീസിനുമുമ്പിൽ കമല സത്യാഗ്രഹം നടത്തുകയും അവളുടെ അഡ്മിഷൻ നേടിയെടുക്കുകയും ചെയ്തു.
1933 -ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ അഡ്മിഷൻ നേടുന്ന ആദ്യ വനിതയായിരുന്നു കമല.
കമല പിന്നീട് സി. വി. രാമനെക്കുറിച്ച് ഇങ്ങനെ പറയുകയുണ്ടായി.
"രാമൻ ഒരു മികച്ച ശാസ്ത്രജ്ഞനായിരുന്നുവെങ്കിലും വളരെ സങ്കുചിത ചിന്താഗതിക്കാരനായിരുന്നു. ഞാൻ ഒരു സ്ത്രീയായതുകൊണ്ട് അദ്ദേഹം എന്നോട് പെരുമാറിയ രീതി എനിക്ക് ഒരിക്കലും മറക്കാനാവില്ല. അപ്പോഴും രാമൻ എന്നെ ഒരു സാധാരണ വിദ്യാർത്ഥിയായി അംഗീകരിച്ചില്ല. ഇത് എനിക്ക് വലിയ അപമാനമായിരുന്നു. സ്ത്രീകൾക്കെതിരായ പക്ഷപാതം അക്കാലത്ത് വളരെ മോശമായിരുന്നു. ഒരു നൊബേൽ സമ്മാന ജേതാവ് പോലും ഈ രീതിയിൽ പെരുമാറിയാൽ ഒരാൾക്ക് എന്ത് പ്രതീക്ഷിക്കാം?"
ഐ‌എസ്‌സിയിൽ കമലയുടെ ഉപദേഷ്ടാവ് ശ്രീ ശ്രീനിവാസയ്യയായിരുന്നു.
പാൽ, പയർവർഗ്ഗങ്ങൾ, എന്നിവയിലെ പ്രോട്ടീനുകളിൽ (ഇന്ത്യൻ പശ്ചാത്തലത്തിൽ പ്രത്യേകിച്ചും പ്രാധാന്യമുള്ള ഒരു വിഷയം) അവൾ ജോലി ചെയ്തു.
1936 ൽ എം‌എസ്‌സി ബിരുദം പൂർത്തിയാക്കിയ ഒരു വർഷത്തിനുശേഷം ഐ‌ഐ‌എസ്‌സിയിലേക്ക് സ്ത്രീകളെ പ്രവേശിപ്പിക്കാനുള്ള പ്രൊഫ. രാമന്റെ തീരുമാനത്തെ അവളുടെ സമർപ്പണവും ഗവേഷണ മികവും സ്വാധീനിച്ചു.
ഫ്രെഡറിക് ജി. ഹോപ്കിൻസ് ലബോറട്ടറിയിൽ ഡോ. ഡെറക് റിക്ടറുടെ കീഴിൽ ജോലി ചെയ്യാൻ യുകെയിലെ കേംബ്രിഡ്ജ് സർവകലാശാലയിലേക്ക് അവരെ ക്ഷണിച്ചു.
ന്യൂഹാം കോളേജിലെ വിദ്യാർത്ഥിനിയായിരുന്നു അവർ.
1938-ൽ മെട്രിക്കുലേറ്റ് ചെയ്യുകയും ബയോളജിക്കൽ നാച്ചുറൽ സയൻസസ് ട്രിപ്പോസ് പഠിക്കുകയും ചെയ്തു.
റിക്ടർ പോയപ്പോൾ, ഡോ. റോബിൻ ഹില്ലിന്റെ കീഴിൽ ജോലി ചെയ്യുകയും സസ്യകലകളെക്കുറിച്ച് പഠിക്കുകയും ചെയ്തു.
ഉരുളക്കിഴങ്ങിനെക്കുറിച്ചുള്ള അവളുടെ പ്രവർത്തനത്തിൽ നിന്ന്, സസ്യങ്ങൾ, മനുഷ്യ, മൃഗ കോശങ്ങളിൽ കാണപ്പെടുന്ന ഇലക്ട്രോൺ ട്രാൻസ്പോർട്ട് ശൃംഖലയിൽ (ജീവജാലങ്ങൾക്ക് ഊർജ്ജം സൃഷ്ടിക്കുന്ന പ്രക്രിയ) ഒരു പ്രധാന പങ്ക് വഹിക്കുന്ന 'സൈറ്റോക്രോം സി' എന്ന എൻസൈം അവർ കണ്ടെത്തി.
ഈ വിഷയത്തെക്കുറിച്ചുള്ള അവരുടെ പ്രബന്ധം 14 മാസത്തിനുള്ളിൽ പൂർത്തിയായി.
40 പേജുകളുടെ ദൈർഘ്യമുണ്ടായിരുന്നു.
സാധാരണയായി ദൈർഘ്യമേറിയ പിഎച്ച്ഡി സമർപ്പണങ്ങളിൽ നിന്ന് വ്യത്യസ്തമായിരുന്നു.
പിഎച്ച്ഡി നേടിയ ശേഷം കമല 1939 ൽ ഇന്ത്യയിലേക്ക് മടങ്ങി.
മഹാത്മാഗാന്ധിയുടെ പിന്തുണക്കാരിയെന്ന നിലയിൽ, നാട്ടിലേക്ക് മടങ്ങിവന്ന് ദേശീയവാദ പോരാട്ടത്തിന് സംഭാവന നൽകാൻ അവൾ ആഗ്രഹിച്ചു.
ന്യൂഡൽഹിയിലെ ലേഡി ഹാർഡിംഗ് മെഡിക്കൽ കോളേജിലെ ബയോകെമിസ്ട്രി വിഭാഗം പ്രൊഫസറും മേധാവിയുമായി.
പിന്നീട്, കൂനൂരിലെ ന്യൂട്രീഷൻ റിസർച്ച് ലബോറട്ടറിയിൽ വിറ്റാമിനുകളുടെ ഫലങ്ങളിൽ ശ്രദ്ധ കേന്ദ്രീകരിച്ചു.
1947 ൽ എംവി സോഹോണിയെ വിവാഹം കഴിക്കുകയും മുംബൈയിലേക്ക് താമസം മാറുകയും ചെയ്തു.
റോയൽ ഇൻസ്റ്റിറ്റ്യൂട്ട് ഓഫ് സയൻസിൽ ബയോകെമിസ്ട്രി വിഭാഗത്തിൽ പ്രൊഫസറായി ചേർന്ന അവർ പയർവർഗ്ഗങ്ങളുടെ പോഷക വശങ്ങളിൽ പ്രവർത്തിച്ചു.
ഇൻസ്റ്റിറ്റ്യൂട്ടിന്റെ ഡയറക്ടർ സ്ഥാനത്തേക്കുള്ള അവരുടെ ആത്യന്തികമായ നിയമനം ശാസ്ത്ര സമൂഹത്തിൽ നിലവിലുള്ള ലിംഗവിവേചനം കാരണം 4 വർഷം വൈകിയതായി കരുതപ്പെടുന്നു.
ഈ കാലയളവിൽ, കമലയും അവരുടെ വിദ്യാർത്ഥികളും ഇന്ത്യയിലെ സാമ്പത്തികമായി പിന്നാക്കം നിൽക്കുന്ന ജനവിഭാഗങ്ങൾ പ്രധാനമായും ഭക്ഷിക്കുന്ന മൂന്ന് കൂട്ടം ഭക്ഷ്യവസ്തുക്കളെക്കുറിച്ച് സുപ്രധാന ഗവേഷണം നടത്തി.
അന്നത്തെ രാഷ്ട്രപതിയായിരുന്ന രാജേന്ദ്രപ്രസാദിന്റെ നിർദ്ദേശപ്രകാരം കമല 'നീര'യുടെ (വിവിധയിനം കള്ള് പനകളുടെ പൂങ്കുലയിൽ നിന്ന് വേർതിരിച്ചെടുത്ത സ്രവം) ജോലി ആരംഭിച്ചു.
പാനീയത്തിൽ വിറ്റാമിൻ എ, വിറ്റാമിൻ സി, ഇരുമ്പ് എന്നിവയുടെ ഗണ്യമായ അളവ് അവർ കണ്ടെത്തി.
ഈ മൂലകങ്ങൾക്ക് ഈന്തപ്പന ശർക്കരയിലും മോളാസിലുമുള്ള നീരയുടെ സാന്ദ്രതയെ അതിജീവിക്കാൻ കഴിയും.
പോഷകാഹാരക്കുറവുള്ള കൗമാരക്കാരായ കുട്ടികളുടെയും ആദിവാസി സമൂഹങ്ങളിൽ നിന്നുള്ള ഗർഭിണികളുടെയും ഭക്ഷണത്തിൽ നീര ഉൾപ്പെടുത്തുന്നത് ചെലവുകുറഞ്ഞ ഭക്ഷണ സപ്ലിമെന്റായി ആരോഗ്യത്തിൽ കാര്യമായ പുരോഗതിക്ക് കാരണമായതായി പിന്നീടുള്ള പഠനങ്ങൾ സൂചിപ്പിച്ചു.
ഈ വിഷയത്തിലെ പ്രവർത്തനത്തിന് അവർക്ക് രാഷ്ട്രപതി അവാർഡ് ലഭിച്ചു.
കൺസ്യൂമർ ഗൈഡൻസ് സൊസൈറ്റി ഓഫ് ഇന്ത്യയുടെ (സിജിഎസ്ഐ) സജീവ അംഗമായിരുന്നു കമല.
1982-83 കാലഘട്ടത്തിൽ സിജിഎസ്ഐയുടെ പ്രസിഡന്റായി തിരഞ്ഞെടുക്കപ്പെട്ട അവർ 'കീമാറ്റ്' എന്ന ഓർഗനൈസേഷണൽ മാസികയ്ക്ക് ഉപഭോക്തൃ സുരക്ഷയെക്കുറിച്ചുള്ള ലേഖനങ്ങളും എഴുതി.
1998 ൽ ഇന്ത്യൻ കൗൺസിൽ ഓഫ് മെഡിക്കൽ റിസർച്ച് (ഐസിഎംആർ) ന്യൂഡൽഹിയിൽ സംഘടിപ്പിച്ച ആദരാഞ്ജലി ആഘോഷത്തിനിടെ കുഴഞ്ഞു വീണ ഉടൻ കമല സോഹോണി മരിച്ചു.
കമല സിൻഹ ഇംഗ്ലീഷ് വിലാസം https://ml.wikipedia.org/wiki/Kamala_Sinha
കമല (കമല) സിൻഹ (സെപ്റ്റംബർ 30, 1932 - ഡിസംബർ 31, 2014)  പ്രമുഖ ഇന്ത്യൻ രാഷ്ട്രീയ പ്രവർത്തകയും നയതന്ത്രജ്ഞയുമായിരുന്നു.
1990-2000 വരെ തുടർചയായി രണ്ട് തവണ രാജ്യ സഭയിലേക്ക് തിരെഞ്ഞെടുക്കപ്പെട്ടു.
പിന്നീട് സുരിനാം ആന്റ് ബാർബഡോസ് അംബാസഡറായി.
ഐ. കെ ഗുജ്‌റാളിന്റെ മന്ത്രിസഭയിൽ കേന്ദ്ര വിദേശകാര്യ സഹമന്ത്രിയും ആയിരുന്നു.
ഡിസംബർ 31ന് ന്യൂയോർക്കിലെ സൈറാകൂസിൽ വച്ച് അവർ മരിച്ചു .
1932 സപ്തംബർ 30ന് ധാക്കയിലാണ് (ഇപ്പോൾ ബംഗ്ലാദേശിലുള്ള) ജനിച്ചത്.
ജനസംഘത്തിന്റെ സ്ഥാപകനായ ശ്യാമപ്രസാദ് മുഖർജിയുടെ ബന്ധുവായ കമല സിൻഹ ബസവോൺ സിൻഹയെ വിവാഹം കഴിച്ചു.
വിപ്ലവകാരി, ദേശീയവാദി, സോഷ്യലിസ്റ്റ്, ട്രേഡ് യൂണിയൻ വിരുദ്ധൻ, ബിഹാറിലെ പ്രതിപക്ഷത്തിന്റെ ആദ്യ നേതാവ് എന്നീ നിലകളില് അറിയപ്പെട്ടു.1972-84 കാലഘട്ടത്തിൽ ബീഹാർ ലെജിസ്ലേറ്റീവ് കൗൺസിലിൽ രണ്ട് പ്രാവശ്യം അംഗമായിട്ടുണ്ട്.
അവരുടെ ഭർത്താവ് ബസോവൻ സിൻഹ സ്വതന്ത്രസമര സേനാനിയും ജയപ്രകാശ് നാരായണൻ, കാർപൂരി താക്കൂർ എന്നിവരുടെ സഹപ്രവർത്തകനുമാണ്.
ജെപി നേതൃത്വ പ്രസ്ഥാനത്തിന്റെ കാലത്ത് ഇന്റേർണൽ സെക്യൂരിറ്റി ആക്ട് (എം ഐ എസ് എ)യുടെ മേൽനോട്ടത്തില് അവരെ തടഞ്ഞുവെക്കപ്പെട്ടു.
ഹിന്ത് മസ്ദൂർ സഭയുടെ പ്രസിഡന്റായി ലോകത്തിന്റെ വിവിധ ഭാഗങ്ങളിൽ സഞ്ചരിച്ചു( ഒരു കേന്ദ്ര തൊഴിൽ ഫെഡറേഷന്റെ പ്രസിഡന്റായി വർഷങ്ങളോളം സേവനം ചൈതു).
കമലശീലൻ
നാളന്ദാ വിശ്വവിദ്യാലയത്തിൽ പ്രവർത്തിച്ചിരുന്ന ബുദ്ധമതപണ്ഡിതനായിരുന്നു കമലശീലൻ .
അദ്ദേഹം ജനിച്ചത് ഏഡി.
713 ൽ ആണെന്നു കരുതുന്നു.
സംസ്കൃതത്തിൽ അനേകം ഗ്രന്ഥങ്ങൾ രചിച്ചിട്ടുള്ള  അദ്ദേഹത്തിന്റെ പ്രധാനകൃതികൾ മാധ്യമാലങ്കാരപഞ്ചിക , ഭാവനാകർമ്മം എന്നിവയാണ്.
യോഗാചാരസമ്പ്രദായവുമയി ബന്ധപ്പെട്ട് അദ്ദേഹം പ്രവർത്തിയ്ക്കുകയുണ്ടായി.
ഏഡി 763ൽ കമലശീലൻ അന്തരിച്ചു.
കമലാ ദാസ് ഗുപ്ത ഇംഗ്ലീഷ് വിലാസം https://ml.wikipedia.org/wiki/Kamala_Das_Gupta
ഒരു ഇന്ത്യൻ സ്വാതന്ത്ര്യ സമര സേനാനിയായിരുന്നു കമലാ ദാസ് ഗുപ്ത (11 മാർച്ച് 1907 - 19 ജൂലൈ 2000) .
ഇപ്പോൾ ബംഗ്ലാദേശിലുള്ള ധാക്കയിലെ ബിക്രംപൂരിലെ ഒരു വൈദ്യ കുടുംബത്തിലാണ് 1907-ൽ ദാസ് ഗുപ്ത ജനിച്ചത്.
കുടുംബം പിന്നീട് കൽക്കട്ടയിലേക്ക് താമസം മാറി.
അവിടെ അവർ കൽക്കട്ട യൂണിവേഴ്സിറ്റിയിലെ ബെഥൂൺ കോളേജിൽ നിന്ന് ചരിത്രത്തിൽ മാസ്റ്റർ ഓഫ് ആർട്സ് ബിരുദം നേടി.
യൂണിവേഴ്‌സിറ്റിയിൽ വച്ച് അവർ കണ്ടുമുട്ടിയ കൽക്കത്തയിലെ യുവാക്കൾക്കിടയിൽ ദേശീയവാദ ആശയങ്ങൾ നിലവിലുണ്ടായിരുന്നു.
സ്വാതന്ത്ര്യ സമരത്തിൽ പങ്കെടുക്കാനുള്ള ശക്തമായ ആഗ്രഹം അവരിൽ നിറഞ്ഞുനിന്നു.
അവർ പഠനം ഉപേക്ഷിച്ച് മോഹൻദാസ് കരംചന്ദ് ഗാന്ധിയുടെ സബർമതി ആശ്രമത്തിൽ പ്രവേശിക്കാൻ ശ്രമിച്ചു.
പക്ഷേ അവരുടെ മാതാപിതാക്കൾ സമ്മതിച്ചില്ല.
വിദ്യാഭ്യാസം പൂർത്തിയാക്കിയ ശേഷം, തീവ്രവാദികളായ യുഗാന്തർ പാർട്ടിയിലെ ചില അംഗങ്ങളുമായി അവർ ചങ്ങാത്തത്തിലായി.
ഗാന്ധിസത്തിൽ നിന്ന് സായുധ പ്രതിരോധത്തിന്റെ ആരാധനയിലേക്ക് അവർ പെട്ടെന്ന് പരിവർത്തനം ചെയ്യപ്പെട്ടു.
1930-ൽ അവർ വീടുവിട്ടിറങ്ങി പാവപ്പെട്ട സ്ത്രീകൾക്കുള്ള ഒരു ഹോസ്റ്റലിന്റെ മാനേജരായി ജോലിയിൽ പ്രവേശിച്ചു.
അവിടെ അവർ വിപ്ലവകാരികൾക്കായി ബോംബുകളും ബോംബ് നിർമ്മാണ സാമഗ്രികളും സംഭരിക്കുകയും കൊറിയർ ചെയ്യുകയും ചെയ്തു.
ബോംബ് സ്‌ഫോടനങ്ങളുമായി ബന്ധപ്പെട്ട് നിരവധി തവണ അറസ്റ്റ് ചെയ്യപ്പെട്ടെങ്കിലും തെളിവുകളുടെ അഭാവത്തിൽ എല്ലാ തവണയും അവളെ വിട്ടയച്ചു.
1922 ഫെബ്രുവരിയിൽ ഗവർണർ സ്റ്റാൻലി ജാക്‌സണെ വെടിവയ്ക്കാൻ ശ്രമിച്ച റിവോൾവർ ബീനാ ദാസിന് അവർ എത്തിച്ചുകൊടുത്തു.
ആ അവസരത്തിലും അറസ്റ്റ് ചെയ്യപ്പെട്ടു.
പക്ഷേ വിട്ടയച്ചു.
1933-ൽ ബ്രിട്ടീഷുകാർ അവളെ ജയിലിൽ അടയ്ക്കുന്നതിൽ വിജയിച്ചു.
1938-ൽ ജുഗന്തർ പാർട്ടി ഇന്ത്യൻ നാഷണൽ കോൺഗ്രസുമായി ചേർന്നു.
കമലയും തന്റെ കൂറ് വലിയ പാർട്ടിയിലേക്ക് മാറ്റി.
അതിനുശേഷം അവർ പ്രത്യേകിച്ച് 1942 ലും 1943 ലും ബർമീസ് അഭയാർത്ഥികളുടെയും 1946-1947 കാലഘട്ടത്തിൽ വർഗീയ കലാപത്തിന് ഇരയായവരുടെയും ഇടയിൽ ദുരിതാശ്വാസ പ്രവർത്തനങ്ങളിൽ ഏർപ്പെട്ടു.
1946-ൽ ഗാന്ധി സന്ദർശിച്ച നോഖാലിയിലെ ദുരിതാശ്വാസ ക്യാമ്പിന്റെ ചുമതല അവർക്കായിരുന്നു.
കോൺഗ്രസ് മഹിളാ ശിൽപ കേന്ദ്രത്തിലും ദക്ഷിണേശ്വർ നാരി സ്വാവലംബി സദനിലും വനിതാ തൊഴിൽ പരിശീലനത്തിനായി പ്രവർത്തിച്ചു.
അവർ വർഷങ്ങളോളം മന്ദിര എന്ന വനിതാ മാസിക എഡിറ്റ് ചെയ്തു.
അവർ ബംഗാളിയിൽ രക്തേർ അക്ഷരേ (ഇൻ ലെറ്റേഴ്സ് ഓഫ് ബ്ലഡ്, 1954), സ്വാധീനത സംഗ്രാമേ നാരി (സ്വാതന്ത്ര്യ സമരത്തിൽ സ്ത്രീകൾ, 1963) എന്നീ രണ്ട് ഓർമ്മക്കുറിപ്പുകൾ രചിച്ചു.
2000 ജൂലൈ 19 ന് കൊൽക്കത്തയിൽ വച്ച് അവർ മരിച്ചു.
അവലംബം Further reading The Silence Day note to Kamala Das Gupta 16 December 1946.
Collected Works By Mahatma Gandhi .
Publications Division, Ministry of Information and Broadcasting, Govt.
of India, 1994.
page 231.
കമല ശ്രീവാസ്തവ ഇംഗ്ലീഷ് വിലാസം https://ml.wikipedia.org/wiki/Kamla_Srivastava
ഇന്ത്യൻ നാടോടി സംഗീത ഗായികയാണ് പ്രൊഫ. കമല ശ്രീവാസ്തവ (ജനനം: സെപ്റ്റംബർ 1, 1933).
ലഖ്‌നൗ സർവകലാശാലയായി കണക്കാക്കപ്പെടുന്ന ഭട്ഖണ്ടെ മ്യൂസിക് ഇൻസ്റ്റിറ്റ്യൂട്ടിന്റെ മ്യൂസിയോളജി-കം-പ്രാക്ടിക്കൽ അസിസ്റ്റന്റ് പ്രൊഫസറായി വിരമിച്ചു.
കലാകാരികളുടെയും കവികളുടെയും കുടുംബത്തിൽ നിന്നുള്ള ഒരു കലാകാരിയെ മാസത്തിലുടനീളം പ്രോഗ്രാമുകളിൽ പാടാൻ ക്ഷണിച്ചു.
ഓൾ ഇന്ത്യ റേഡിയോ , ദൂരദർശൻ, ശ്രീലങ്ക റേഡിയോ എന്നിവിടങ്ങളിൽ നാടോടി, ലൈറ്റ് മ്യൂസിക്, ശാസ്ത്രീയ സംഗീതം എന്നിവ ആലപിക്കുന്നു.
കവിയും കൂടിയായ അവർ അവധി, ഭോജ്പുരി, ഹിന്ദി എന്നീ ഭാഷകളിൽ ഭാവഗാനങ്ങൾ എഴുതുന്നു.
ഗീത് വടിക എന്ന പുസ്തകം 2010 ജനുവരി 8 ന് അവർ പ്രസിദ്ധീകരിച്ചു.
സംഗീത നാടക് അക്കാഡ്മി, യുപി, ഉത്തർപ്രദേശ് സൻസ്ഥാൻ എന്നിവയിൽ നിന്നും അവാർഡുകളും ലഭിച്ചു.
2016 മാർച്ചിൽ ഉത്തർപ്രദേശ് സർക്കാരിന്റെ പരമോന്നത പുരസ്കാരം യഷ് ഭാരതി ലഭിച്ചു.
അവാർഡുകൾ വീരാംഗന (2008) [സംസ്കർ ഭാരതി] ശാസ്ത്രിയയും ലോക് സംഗീതവും (2010) [സംസ്കർ ഭാരതി] ലോക് ഗീത് ഗയാൻ (2001) [സംഗീത് നാടക അക്കാദമി, ഉത്തർപ്രദേശ്] ദേവി അഹല്യ (2013–14) [മുഖ്യമന്ത്രി, മധ്യപ്രദേശ് പൂർവ്വയ്യ അതിഥി (2014) [പൂർവ്യ ലോക് കലാ സൻസ്ഥാൻ] ഗോമതി ഗൗരവ് (2015) [ഗോമതി ഉത്സവ് സമിതി] യഷ് ഭാരതി (2016) [മുഖ്യമന്ത്രി, ഉത്തർപ്രദേശ് സംഗീത സിന്ധു (2016) [സുർ താൽ സംഗം സൻസ്ത] സിർമൗർ (2017) [റിഥം ഫൗണ്ടേഷൻ, ഉത്തർപ്രദേശ്] സശക്ത് നാരി (2017) [രുദ്രാക്ഷ് വെൽഫെയർ സൊസൈറ്റി] സാഹിത്യ സംഗീതം (2017) [ഭാരതീയ ലേഖിക പരിഷത്ത്] ദേവി സമ്മാൻ (2018) [മുഖ്യമന്ത്രി, ഉത്തർപ്രദേശ് കലാ സാധക് (2019) [സംസ്കർ ഭാരതി] ലോക് രത്‌ന (2019) [ലോക് സംസ്‌കൃതി ശോധ് സൻസ്ഥാൻ] അവദ് കി ഷാൻ (2019) [രമണീക് സൊസൈറ്റി] വനിതാ ബഹുമതി (2019) രംഗ് ഭാരതി (2020) അവലംബം പുറംകണ്ണികൾ beatofindia.com Archived 2021-08-29 at the Wayback Machine .
lyricsindia.net
കമലദളം ഇംഗ്ലീഷ് വിലാസം https://ml.wikipedia.org/wiki/Kamaladalam
ലോഹിതദാസിന്റെ രചനയിൽ സിബി മലയിൽ സംവിധാനം ചെയ്തു 1992-ൽ പുറത്തിറങ്ങിയ മലയാളചലച്ചിത്രമാണ് കമലദളം .
മോഹൻലാൽ , മുരളി , വിനീത് , നെടുമുടി വേണു , മോനിഷ , പാർവ്വതി തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്നു.
കേരള കലാ മന്ദിരത്തിലെ അദ്ധ്യാപകനായിരുന്നു നന്ദഗോപൻ (മോഹൻലാൽ).
ഭാര്യയുടെ (പാർവ്വതി) ആത്മഹത്യ ഇദ്ദേഹത്തെ മദ്യത്തിനടിമയാക്കി.
ഭാര്യയുടെ കൊലപാതകിയെന്ന് സംശയിക്കപ്പെട്ട നന്ദഗോപനെ പെരുമാറ്റദൂഷ്യത്തിന്റെ പേരിൽ കലാ മന്ദിരത്തിൽനിന്നും സസ്പെന്റ് ചെയ്തു.
തിരിച്ചെടുക്കാതിരിക്കാൻ സെക്രട്ടറി വേലായുധന്റെ (നെടുമുടി വേണു) അടവുകൾ വിഫലമാക്കി അദ്ദേഹം കലാ മന്ദിരത്തിൽ അദ്ധ്യാപകനായി പ്രവേശിക്കുന്നു.
അദ്ദേഹത്തിന്റെ മോഹമായിരുന്ന സീതാ കല്ല്യാണം എന്ന നൃത്തശില്പം മാളവിക (മോനിഷ) എന്ന വിദ്യാർത്ഥിനിയെ പരിശീലിപ്പിച്ച് അവതരിപ്പിക്കുന്നു.
നന്ദഗോപനും മാളവികയും തമ്മിലുള്ള അടുപ്പത്തിൽ തെറ്റിദ്ധരിക്കപ്പെട്ട മാളവികയുടെ കാമുകൻ സോമശേഖരൻ (വിനീത്) നന്ദഗോപനെ വിഷം കൊടുത്ത് കൊല്ലുന്നു.
താരം വേഷം 1 മോഹൻലാൽ നന്ദഗോപൻ, കേരള കലാ മന്ദിരത്തിലെ അദ്ധ്യാപകൻ 2 മോനിഷ മാളവിക നങ്ങ്യാർ, കേരള കലാ മന്ദിരത്തിലെ വിദ്യാർത്ഥിനി 3 പാർവ്വതി സുമംഗല, നന്ദഗോപന്റെ ഭാര്യ 4 വിനീത് സോമശേഖരനുണ്ണി, കേരള കലാ മന്ദിരത്തിലെ വിദ്യാർത്ഥി, മാളവികയുടെ കാമുകൻ 5 മുരളി മാധവനുണ്ണി, കേരള കലാ മന്ദിരത്തിലെ അദ്ധ്യാപകൻ, സോമശേഖരനുണ്ണിയുടെ സഹോദരൻ 6 ഒടുവിൽ ഉണ്ണികൃഷ്ണൻ രാവുണ്ണി നമ്പീശൻ, കേരള കലാ മന്ദിരത്തിന്റെ പ്രധാനാദ്ധ്യാപകൻ, മാളവികയുടെ പിതാവ് 7 നെടുമുടി വേണു വേലായുധൻ, കേരള കലാ മന്ദിരത്തിന്റെ സെക്രട്ടറി 8 തിക്കുറിശ്ശി സുകുമാരൻ നായർ കേരള കലാ മന്ദിരത്തിന്റെ ഡയറക്ടർ 9 സുകുമാരി കേരള കലാ മന്ദിരത്തിലെ അദ്ധ്യാപിക 10 ബിന്ദു പണിക്കർ മാധവനുണ്ണിയുടെ ഭാര്യ 11 മാമുക്കോയ ഹൈദ്രോസ്സ്, നന്ദഗോപന്റെ സുഹൃത്ത് 12 നന്ദു (നടൻ) സോമന്റെ സുഹൃത്ത്, കലാമന്ദിരത്തിലെ വിദ്യാർത്ഥി
- ഗാനങ്ങൾ
കൈതപ്രം രചിച്ച ഈ ചിത്രത്തിലെ ഗാനങ്ങൾ ചിട്ടപ്പെടുത്തിയത് രവീന്ദ്രൻ മാസ്റ്ററാണ് .
Track Song Title Singer(s) 1 പ്രേമോദാരനായ് യേശുദാസ് , ചിത്ര 2 അലൈപായുതേ കാഞ്ഞങ്ങാട് രാമചന്ദ്രൻ 3 സായന്തനം യേശുദാസ് 4 ആനന്ദ നടനം ലത രാജു 5 ആനന്ദ നടനം യേശുദാസ് 6 കമലദളം എം. ജി. ശ്രീകുമാർ , സുജാത മോഹൻ 7 സായന്തനം ചിത്ര 8 സുമൂഹൂർത്തമായ് യേശുദാസ് പുറത്തേക്കുള്ള കണ്ണികൾ കമലദളം ഇന്റർനെറ്റ് മൂവി ഡാറ്റാബേസിൽ Kamaladalam at BizHat Archived 2013-11-26 at the Wayback Machine .
കമലദിവാകരം കമലദിവാകരം കമലദിവാകരമിഹ നജനം സനനമ ഗുരുവോടേ വന്നാൽ.
കമലാ സാംകൃത്യായൻ ഇംഗ്ലീഷ് വിലാസം https://ml.wikipedia.org/wiki/Kamala_Sankrityayan
ഇരുപതാം നൂറ്റാണ്ടിലെ ഒരു ഇന്ത്യൻ ഹിന്ദി എഴുത്തുകാരിയും എഡിറ്ററും പണ്ഡിതയുമായിരുന്നു കമലാ സാംകൃത്യായൻ .
അവർ ചരിത്രകാരനായ രാഹുൽ സാംക്രത്യയാന്റെ ഭാര്യയായിരുന്നു.
1920 ഓഗസ്റ്റ് 15 ന് പശ്ചിമ ബംഗാളിലെ കലിംപോങ്ങിലാണ് കമല സാംക്രത്യയാൻ ജനിച്ചത്.
ആഗ്ര യൂണിവേഴ്സിറ്റിയിൽ നിന്ന് ഡോക്ടറേറ്റ് നേടിയ അവർ ചരിത്രകാരനായ രാഹുൽ സാംക്രത്യയാനെ വിവാഹം കഴിച്ചു.
അവർക്ക് രണ്ട് ആൺമക്കൾ ജയന്ത്, ജേത, ഒരു മകൾ ജയ എന്നിവരുണ്ടായിരുന്നു.
വടക്കൻ ബംഗാൾ സർവകലാശാലയിലെ സാമ്പത്തികശാസ്ത്ര പ്രൊഫസറാണ് ജീത.
പുണെ ആസ്ഥാനമായുള്ള ഓട്ടോമോട്ടീവ് ഡിസൈനറാണ് ജയന്ത്.
ഒരു ഇന്ത്യൻ സ്വാതന്ത്ര്യ സമര പ്രവർത്തകനും എഴുത്തുകാരനും ഹിന്ദിയിൽ എഴുതിയ ബഹുഭാഷാജ്ഞാനിയുമായിരുന്നു രാഹുൽ സാംക്രത്യയാൻ.
യാത്രാവിവരണത്തിന് 'സാഹിത്യ രൂപം' നൽകുന്നതിൽ അദ്ദേഹം നിർണായക പങ്ക് വഹിച്ചു.
ഇന്ത്യയിലെ ഏറ്റവും വ്യാപകമായി സഞ്ചരിച്ച പണ്ഡിതരിൽ ഒരാളായ അദ്ദേഹം, തന്റെ ജീവിതത്തിന്റെ നാൽപ്പത്തഞ്ചു വർഷങ്ങൾ തന്റെ വീട്ടിൽനിന്നുള്ള യാത്രകൾക്കായി ചെലവഴിച്ചു.
സാംക്രത്യയാനെ പലപ്പോഴും "ഇന്ത്യൻ യാത്രാവിവരണത്തിന്റെ പിതാവ്" എന്ന് വിളിക്കുന്നു.
"മഹാപണ്ഡിറ്റ്" (മഹാനായ പണ്ഡിതൻ) എന്ന പേരിലാണ് അദ്ദേഹം അറിയപ്പെടുന്നത്.
1963 ൽ ഭാരത സർക്കാർ അദ്ദേഹത്തിന് പത്മഭൂഷൺ ബഹുമതി നൽകി ആദരിച്ചു.
ബ്രിട്ടീഷ് വിരുദ്ധ രചനകൾക്കും പ്രസംഗങ്ങൾക്കുമായി മൂന്ന് വർഷം അറസ്റ്റിലാവുകയും ജയിലിൽ കഴിയുകയും ചെയ്ത ഒരു ഇന്ത്യൻ ദേശീയവാദിയായിരുന്നു സാംകൃത്യയൻ.
അദ്ദേഹത്തിന്റെ മധ്യേഷ്യ കാ ഇതിഹാസ് എന്ന പുസ്തകത്തിന് 1958 ൽ സാഹിത്യ അക്കാദമി അവാർഡ് ലഭിച്ചു.
1963 ൽ ഡാർജിലിംഗിൽ അദ്ദേഹം മരിച്ചു.
ടിബറ്റിലേക്കുള്ള ഒന്നിലധികം യാത്രകളിൽ നിന്ന് ശേഖരിച്ചവ ഉൾപ്പെടെ രാഹുലിന്റെ വ്യക്തിഗത ശേഖരങ്ങൾ പല സർവകലാശാലകളിലും മ്യൂസിയങ്ങളിലും വിതരണം ചെയ്തു.
കമല സാംകൃത്യയാൻ അറിയപ്പെടുന്ന എഴുത്തുകാരിയും പണ്ഡിതയും വിവർത്തകയുമായിരുന്നു.
അവർ വാത്മീകിയുടെ രാമായണം നേപ്പാളിയിൽ വിവർത്തനം ചെയ്തു.
ഇന്ത്യൻ സാഹിത്യത്തിന്റെ നാഷണൽ ബിബ്ലിയോഗ്രാഫിയിലും (1901-1953) അവർ അംഗമായി തുടർന്നു.
ഏഷ്യയിലെ രാമായണ പാരമ്പര്യം, മഹാമനവ് മഹാപാണ്ഡിറ്റ്, പ്രഭ, നേപ്പാളി സാഹിത്യം തുടങ്ങിയ പുസ്തകങ്ങളും അവർ എഴുതിയിട്ടുണ്ട്.
അവർക്ക് നിരവധി ഭാഷകൾ നന്നായി അറിയാമായിരുന്നു.